Loimijoki
Loimijoen koko valuma-alueen pinta-ala on 3 138 km². Joki virtaa Tammelan, Forssan, Jokioisten, Ypäjän, Loimaan ja Huittisten alueilla ennen yhtymistään Kokemäenjokeen. Nykyisen Loimaan alueella joki kulkee entisistä kunnista myös Alastaron, Vampulan ja Loimaan kunnan alueilla. Loimijoen sivujokien varsille jäävät pääosin nykyiset Punkalaitumen ja Humppilan kunnat ja entisistä kunnista Koijärvi, Metsämaa ja Mellilä.
Uuksunjoki
Uuksunjärvestä Uuksunjoki virtaa edelleen kaakkoon, mutta kääntyy sitten etelään. Noin 20 kilometrin jälkeen siihen laskee pohjoisesta Sääksjärven reitti, joka tuo vettä Kotajärvestä, Ruokojärvestä ja Kivijärvestä, Maitojärvestä ja Sääksjärvestä, sekä koillisesta Loimolanjoen reitti (alajuoksun nimenä myös Pensasjoki). Loimolanjoen yhtymäkohdan jälkeen Uuksunjoessa on useita koskia, joista suurimmat ovat Jukokoski (250 m pitkä, 4,4 m korkea, 0,66 MW), Sirnitsankoski (115 m pitkä, 2,7 m korkea, 0,4 MW), Kivikulmankoski (320 m pitkä, 5,1 m korkea, 0,76 MW), Ylä-Sahankoski (120 m pitkä, 4 m korkea, 0,6 MW) ja Uuksunkoski (4,8 m korkea, 0,72 MW). Tämän jälkeen Uuksunjoki laskee entisen Salmin kunnan (nykyisin Pitkärannan) Uuksun kylän luona Laatokan Uuksunlahteen, muodostaen pienen suiston.